Рота командире килде һәм 14 кешене разведкаға алып китте. Улар араһында мин дә бар инем. Беҙ немецтәр тылына сыҡтыҡ. Йөрөй торғас бер күлгә килеп еттек. Ҡараһаҡ, был күлдә унлап немец һалдаты һыу төшөп йөрөй. Тәүҙә шым ғына ҡоралдарын, кейемдәрен йыйып алдыҡ. Шунан үҙҙәрен ағас араһына алып инеп киттек. Фронт һыҙығын сыҡҡас кейемдәрен биреп кейенергә ҡуштыҡ. Үҙебеҙҙекеләргә алып килеп тапшырҙыҡ. Пленныйҙар өсөн һуңынан рота командирына орден тапшырҙылар, ә һалдаттарға өс көн ял һәм егерме бишәр һум аҡса бирҙеләр.